stanford-oval/wikipedia huggingface dataset:
מועצה אזורית ערבות הירדן
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
1 2 3 4  הנתונים לפי טבלת רשויות מקומיות של למ"ס עבור 
סוף 2022
↑  מבקר המדינה, היבטים בהתנהלות המועצות האזוריות בשומרון, ראו הערה בעמ' 554
↑  פרופיל מועצה אזורית ערבות הירדן באתר הלמ"ס
↑  הוועדה לבחינת איחודי רשויות מקומיות יוצאת לדרך
↑  ע"פ אתר המועצה
↑  ע"פ אתר המועצה
↑  דובר המועצה בדף הפייסבוק של המועצה
↑  יוסי אחימאיר, בקעת הירדן: מן המסוף ניבט הסוף, באתר News1 מחלקה ראשונה, 1 בנובמבר 2005
↑  מתוך גלריית אתר נווה שמואל
↑  ראש מועצת בקעת הירדן: "הפלסטינים מנצחים אותנו, אנחנו מאבדים את הבקעה", גלעד צוויק, מידה, 2017
↑  יוסף וייץ, דבר, 26 בספטמבר 1972
דוד שליו, מניין ישובי הבקעה, דבר, 8 בפברואר 1973
↑  הוחל בחישמול דרום הבקעה, דבר, 8 ביוני 1975
↑  ברוך מאירי, 16 ישובי בקעת הירדן חגגו הקמת מועצתם, מעריב, 3 בינואר 1980
פרופיל של הצעירה במועצות האזוריות, מעריב, 20 בפברואר 1980
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
| מחוז יהודה ושומרון |
| --- | --- | --- |
| נפות | נפת יהודה ושומרון חופפת את שטח המחוז | מפת מחוז יהודה ושומרון |
| ערים | אריאל • ביתר עילית • מודיעין עילית • מעלה אדומים | מפת מחוז יהודה ושומרון |
| מועצות מקומיות | אורנית • אלפי מנשה • אלקנה • אפרת • בית אל • בית אריה-עופרים • גבעת זאב • היישוב היהודי בחברון • הר אדר • מעלה אפרים • עמנואל • קדומים • קריית ארבע • קרני שומרון • שער השומרון | מפת מחוז יהודה ושומרון |
| מועצות אזוריות | גוש עציון • הר חברון • מגילות • מטה בנימין • ערבות הירדן • שומרון | מפת מחוז יהודה ושומרון |
| --- | --- |
בקרת זהויות :  NLI: 987007310956705171  LCCN: no2007125320  VIAF: 134074059   WorldCat (עם VIAF): 134074059 
בתי המושב יפית
שדמות מחולה, תצלום אוויר
אשריטה פורמן

| --- | --- |

 לידה:  16 בספטמבר 1954 (בן 70) ברוקלין, ארצות הברית 
 שם לידה:  Keith Furman 
 מדינה:  ארצות הברית, הודו 
 השכלה:  תיכון ג'מייקה 
 תקופת הפעילות:  מ-1979 
 www.ashrita.com
 
אשריטה פורמן (באנגלית: Ashrita Furman‏; נולד ב-16 בספטמבר 1954) הוא שיאן בהחזקת שיאי גינס. נכון ל-2017 קבע פורמן יותר מ-600 שיאים שונים, ביניהם את השיא "האדם בעל המספר הרב ביותר של שיאי גינס" ומחזיק בכ-226 שיאים. הוא שובר שיאי עולם שונים משנת 1979 ואילך.
חייו ושיאיו > תחילת חייו

פורמן נולד בשנת 1954 בברוקלין, ניו יורק. בגיל צעיר הוא החל להתעניין ברוחניות ובשנת 1970 פגש את המיסטיקן סרי צ'ינמוי. סרי נתן לפורמן השראה להשתתף במרוץ אופניים בן 24 שעות בסנטרל פארק בניו-יורק בשנת 1978. לאחר אימונים שנמשכו רק שבועיים, פורמן הצליח לקטוף את המקום השלישי במרוץ לאחר שדיווש 652 קילומטרים. בהמשך הוא תיאר את החוויה במילים הבאות: "היה זה אחד מהרגעים העמוקים ביותר בחיי. כאשר ירדתי מאופני הבנתי שזה לא היה גופי שדיווש במשך 24 שעות, אלא רוחי הפנימית. על ידי שימוש במדיטציה יכולתי להתחבר לאנרגיה בלתי נדלית שלכולנו יש אך אנו ממעטים להשתמש בה. באותו הרגע החלטתי לנסות לשבור שיאי גינס, על מנת לתת השראה לאנשים אחרים להתחבר לכוח הפנימי העצום שלהם". בערך באותה התקופה, פורמן שינה את שמו הפרטי המקורי קיט' לאשריטה ("מוגן על ידי אלוהים" בשפת הסנסקריט).
חייו ושיאיו > השיא הראשון

בשנת 1979 פורמן קבע את שיא גינס הראשון שלו, לאחר שביצע 27,000 קפיצות התעמלות. בשנת 1986, פורמן המציא ושבר שיא חדש - קפיצה במקל פוגו מתחת למים, את השיא הציג ביום הכזבים הבינלאומי בתוכנית בוקר טוב אמריקה. באותה השנה הוא החל לשבור שיאים שונים לצד אתרים היסטוריים. למשל, הוא ביצע גלגולים קדימה לאורך 12 ורבע מיילים במסלול רכיבתו של פול רוויר במסצ'וסטס, וקפץ במקל פוגו במדרונות הר פוג'י לאורך 11.5 מיילים. בעת ששבר את השיא בגלגולים לקדים הוא הורשה לעצור רק על מנת להקיא.
שיאים מסביב לעולם

פורמן ניהל חנות למזון בריאות בקווינס ניו יורק משנת 1982. הוא גם מנהל טיולים של קבוצת המדיטציה שלו ולכן הוא מסוגל לטייל הרבה בעולם. הוא קבע שיאים ביותר משלושים מדינות, והשיג את מטרתו - לשבור שיאים בכל שבע יבשות העולם, לאחר ששבר את שיא ההליכה תוך כדי הקפצת חישוק הולה הופ על הגוף באולורו שבאוסטרליה בשנת 2003. פורמן שבר שיאים נוספים גם באתרים הבאים: הפירמידות במצרים, סטונהנג' (עמידה על כדור אימון), מגדל אייפל (שיא של כפיפות בטן בשעה), החומה הגדולה של סין (רכיבה על כדור מגומי), בורובודור (הזמן המהיר ביותר של ריצת מייל תוך כדי איזון בקבוק חלב על הראש), ואנגקור ואט (קפיצה בחבל תוך כדי עמידה על מקל פוגו). בעודו בסין הוא שבר את השיא בריצת 8 קילומטרים על קביים, שיא שלא נשבר משנת 1892.
שיאים מסביב לעולם > השגת שיאים חדשים

פורמן היה חלוץ ביצירת שיאים חדשים בתחומים שונים ומשונים. באמצעות מתקן חתירה עם גלגלים ובלמים הוא גמא מרחק של 2,400 קילומטרים ב-16 ימים בבאלי בשנת 1991. הוא פיתח שיאי ספורט חדשים, כגון ביצוע להטוטים מתחת למים, שיא שאותו ביצע במשך 48 דקות מתחת למים באוקלנד ניו זילנד בשנת 2002, וכן ריצה בשק, שיא ששבר בשנת 2007 במונגוליה בעודו מתחרה ביאק לאורך מייל. ב-30 בינואר 2008 הוא חשף את העיפרון הגדול ביותר בעולם שהרכיב בעצמו, מחירו 20,000 דולר, אורכו 23 מטרים ומשקלו 11,000 ק"ג (מתוכם 2,000 ק"ג של פחם). העיפרון הורכב במשך שלושה שבועות והיה מתנת יום-הולדת למורהו הרוחני סרי צ'ינמוי לתאריך 27 באוגוסט 2007.
"אני מנסה להראות לאחרים שהיכולת האנושית שלנו אינה מוגבלת אם אנחנו באמת מאמינים בעצמנו".
הערות שוליים

↑  The Ultimate Guinness Record Is the Record for Records, Wall Street Journal, November 18, 2010
↑  For a Record Seeker, No Idle Day, New York Times, July 5, 2009
ניחום אבלים

ניחום אבלים היא מצווה לנחם את מי שמת לו קרוב מ'שבעה קרובים', ובכך לעשות עמו חסד.
המטרה העיקרית של ניחום האבלים היא הקלה על הכאב של האבלים באמצעות הביקור בבית האבל, ההזדהות עם צערו, ובמתן הזדמנות לאבל לבטא את יגונו.
מקור המצווה

הגמרא לומדת מהפסוק "אַחֲרֵ֨י ה' אֱלֹקֵיכֶ֛ם תֵּלֵ֖כוּ", שעלינו לנהוג במידותיו של הקב"ה. אחת המידות המנויות על ידי הגמרא היא ניחום אבלים, כלומר כפי שהקב"ה ניחם את יצחק בברכת ה' אחרי מות אברהם, עלינו ללמוד מכך לנחם את האבלים. עניין ניחום אבלים מוזכר גם בספר בראשית, לאחר שיעקב מתבשר שבנו יוסף נטרף בפי חיה רעה – "וַיָקֻמוּ כָל-בָנָיו וְכָל-בְנֹתָיו לְנַחֲמוֹ".
רבינו יונה מבאר שניחום אבלים היא מצוות התורה, שכן היא נכללת במצוות גמילות חסדים של "ואהבת לרעך כמוך".
לעומתו, הרמב"ם מבאר כי המצווה המסוימת של ניחום אבלים היא מצוות חכמים: "מצות עשה של דבריהם לבקר חולים, ולנחם אבלים, ולהוציא המת, ולהכניס הכלה ... ואלו הן גמילות חסדים שבגופו שאין להם שיעור ... הרי הן בכלל 'ואהבת לרעך כמוך', החיוב הספציפי הוא מדרבנן.
במסכת מועד קטן נאמר "בכו לאבלים ולא לאבדה, שהיא למנוחה – ואנו לאנחה", קריאה למנחמים למקד את צערם בעזרה לאבלים, ולא באבל על הנפטר. בעקבות כך, נוספו למנהגי ניחום אבלים גם הדאגה לצורכי האבלים, ובכללה סעודת הבראה שנהוג להכין לאבלים.
קיום המצווה

המטרה העיקרית של ניחום אבלים היא להביא נחמה, להקל על כאבם על ידי ביקור בביתם, הזדהות ועל ידי מתן הזדמנות לאבל לבטא את יגון נפשו. בשו"ת אגרות משה כתב עוד כי המצווה היא "שהם טרודים מאוד בצערם, והוא מדבר על לבם לנחמם".
הרמב"ם מציין שהמצווה היא "גמילות חסד עם החיים ועם המתים" – ומשום כן חידש כי "נחמת אבלים קודמת לביקור חולים", שיש בו רק טובת החי ולא טובת המת.
טובת המתים של ניחום אבלים, מקורה בגמרא במסכת שבת ומבוארת בשו"ת תשובות והנהגות במה שכבוד החי הוא תיקון לנשמת הנפטר, כפי שאנו מוצאים בעניין לווית המת. הוא מוסיף שיש תועלת נוספת לנפטר בכך שמספרים אודות מעשיו הטובים בביתו.
החלק השני, של דברי הרמב"ם, כלומר טובת המת, מתקיים רק כאשר המנחם מבקר פיזית בבית האבל. מכאן שיש להעדיף אם אפשר לבקר בפועל את האבל כדי לנחמו, ולא להסתפק בשיחת טלפון.
דיני ניחום אבלים > ישיבה או עמידה

עדיף שהבאים לנחם ישבו, יחד עם האבל, על רצפת הבית, באופן שמשדר את הזדהות המבקרים עם כאבו של האבל. כן צוין על ידי כמה ראשונים, וכן נפסק בשולחן ערוך. מכיוון שבשנות האלפיים, אבלים אינם יושבים בדרך כלל על הרצפה, הרי שהם מוחלים על נוהג זה ומותר אפוא למנחמים לשבת על כיסאות. עם זאת, יש שכתבו שנכון דווקא לשבת בשעת ניחום אבלים, ובשו"ת מנחת אשר כתב שעיקר הצורה של ניחום אבלים הוא דווקא בישיבה.
יש שעומדים בעת אמירת "המקום ינחם אתכם..." (או "מן השמים תנוחמו"), מה שלעיתים מקל על אמירת הברכה לכמה אבלים היושבים אחד לצד השני. ומסתבר שלרוב הדעות הדבר מותר, אך יש לזכור כי כאמור אין ברכה זו חלק עיקרי של ניחום אבלים.
דיני ניחום אבלים > נוסח ניחום האבלים

על פי ההלכה, אין חיוב לומר נוסח מסוים בעת ניחום אבלים, אך לאורך הדורות התפתחו נוסחים שונים הנאמרים בצורה קבועה, בדרך כלל בעת פרידת המנחם מהאבל. הנוסח על פי מנהג אשכנז הוא: ”המקום ינחם אתכם בתוך שאר אבלי ציון וירושלים ולא תוסיפו לדאבה עוד”. ועל פי מנהג עדות המזרח: ”מן השמים תנוחמו” או בנוסח: ”תנוחמו מן השמים”. נוסח עדות המזרח הוא קדום, ומובא כבר במסכת שמחות וברמב"ם:
כיצד מנחמין את האבלים... האבלים עומדים לשמאל המנחמין וכל המנחמין באים אצל האבלים אחד אחד ואומרים להן תנוחמו מן השמים
.
בניגוד אליו, מקורו של הנוסח האשכנזי לא ברור. נוסח קדום הדומה לו במקצת מופיע בספרו של המהרי"ל: ”השם ינחמך עם שאר אבלי ציון”. יש שכתבו[דרוש מקור: מי כתב זאת?] שהמקור המתעד לראשונה את הנוסח המקובל הוא הרב יעקב ריישר בספרו "שבות יעקב":
גם באתי להודיע חידוש בדין, דאם אותן המתאבלים עמהם מנחמים את אבילם, יאמרו נוסח זה בזה הלשון: המקום ינחם אתכם ואותנו עם שאר אבלי ציון וירושלים
בספרי הלכה מתקופת האחרונים כגון ה'מגן אברהם' ה'פרי מגדים' ועוד, כבר נזכר נוסח זה במפורש. יש שציינו שבתלמוד הבבלי מופיע נוסח קרוב לנוסח זה, לעניין ביקור חולים: ”רבי יוסי אומר: המקום ירחם עליך בתוך חולי ישראל”.
דיני ניחום אבלים > שיחה עם האבלים

הגמרא קובעת שבשעת ניחום אבלים על האבל לפתוח בשיחה, ולא המנחם. זה נפסק על ידי הרמב"ם והשולחן ערוך: "אין המנחמים רשאים לפתוח, עד שיפתח האבל תחלה".
אולם, הברכה עצמה של "המקום ינחם אתכם" אינה נחשבת כפתיחה בשיחה, ומותר למנחמים לפתוח בברכה זו.
למרות שהוראת פתיחת השיחה ברורה בש"ס ופוסקים, נראה שלא כולם נהגו כן, ויש שפותחים בשיחה גם כאשר האבל יושב בשקט. יש שהצדיקו נוהג זה בכך שבעבר רבים מן האבלים היו שותקים לגמרי, ומכאן שהיה נכון להמתין עד שיפתח בשיחה. כיום, אבלים בדרך כלל שחים עם המבקשים, ולכן מותר למנחמים לפתוח בשיחה גם כאשר האבל שקט. בשו"ת ציץ אליעזר הציע שלאחר שהאבל פתח בשיחה בתחילת היום, שוב מותר לכל מי שמבקר בהמשך היום לשוחח עמו, ואף לפתוח עמו בשיחה, כיוון שהאבל כבר פתח בכך בתחילת היום.
דיני ניחום אבלים > אמירת שלום וברכות אחרות

כתב השולחן ערוך: "אבל אסור בשאלת שלום", היינו שאסור לברך בברכת שלום את האבל. כמו כן, אין לאבל לברך אחרים בברכה זו. משום שאין האבל בשלום עם עצמו. הערוך השולחן מוסיף שעל המנחמים אף להימנע משאלות שלום זה לזה בבית האבל.
הפוסקים דנים אם כן יש להימנע מברכות אחרות כגון "בוקר טוב", "ערב טוב, וכדומה, והמנהג הרווח הוא להחמיר.
דיני ניחום אבלים > מועד הניחום

יש הנמנעים מלהגיע לבית אבל בשלשה ימים ראשונים של אבלות, המיוחדים לבכייה על המת, ושאין סבירות שיקבל האבל תנחומים בהם. אולם, המנהג הרווח הוא לא להחמיר ורבים מגיעים אף בשלושת הימים הראשונים.
מעיקר הדין מותר לנחם אבלים גם בשבת, וכן נפסק בשולחן ערוך. אך המשנה ברורה מוסיף שמי שמגיע לנחם בשבת יאמר ניסוח שונה: "שבת היא מלנחם, ונחמה קרובה לבוא".
המשנה ברורה ואחרים כתבו שהמנהג הרווח הוא להימנע מביקורי ניחומים בשבת, אלא אם יודע שהביקור יביא נחמה וירגיע את האבל, אזי מצווה לבקרו בשבת, ואף בחג.
הערות שוליים

↑  אב, אם, אח, אחות, בן, בת, בעל\אשה
↑  ספר אהבת חסד, חלק ג, פרק ה
↑  תלמוד בבלי, מסכת סוטה, דף י"ד, עמוד א'
↑  ספר דברים, פרק י"ג, פסוק ה'
↑  ספר בראשית, פרק ל"ז, פסוק ל"ה
↑  מסכת ברכות יא, ב מדפי הרי"ף
↑  משנה תורה לרמב"ם, ספר שופטים, הלכות אבל, פרק י"ד, הלכה א'
↑  אורח חיים חלק ד, סימן מ
↑  הלכות אבל יד, ז
↑  דף קנב, ב
↑  ח"א, סימן תרצא
↑  ועיין הרב משה פיינשטיין על אורח חיים (ח"ד, סימן מ, אות יא) שכותב אפוא שאמנם ניתן לנחם על ידי שיחת טלפון (או באמצעי תקשורת אחר), אך אין לעשות כן אלא במקום שנבצר מהאדם להגיע לביקור אישי בבית האבל
↑  עיין רא"ש, על מסכת מועד קטן ג, צח; רמב"ם, הלכות אבל יג, ג
↑  יורה דעה שפז, א
↑  למעט יוצאי תימן, אשר גם בתשעה באב מתאבלים בישיבה על רצפת בית הכנסת
↑  הש"ך שפז, ב; עיין מועדים וזמנים ה, שמא
↑  כן מוזכר בדרך שיחה ח"א, עמוד קכה
↑  ח"א, סימן סג
↑  עיין שו"ת אגרות משה, אורח חיים ח"ה, סימן כ, אות כא
↑  ניחום אבלים, באתר קדיש
↑  אבל רבתי, ד, יג
↑  ספר מהרי"ל הלכות שמחות.
↑  תלמוד בבלי, מסכת שבת, דף י"ב, עמוד ב'
↑  מועד קטן כח, ב
↑  אבל יג, ג
↑  שעו, א
↑  תשובות והנהגות ח"ג, סימן שעו
↑  חלק יז, סימן מה, אות ד
↑  שולחן ערוך, יורה דעה שפה, א
↑  ערוך השולחן שפה, א
↑  שפה, ד
↑  עיין שו"ת שלמת חיים, יורה דעה רג, המקפיד על כך; עיין חכמת אדם קסה, יב
↑  עיין גשר החיים כ, ה, ה; תשובות והנהגות ג, שעז
↑  אורח חיים רפז, א
↑  רפז, א
↑  עיין גשר החיים כ, ב; ערוך השולחן, אורח חיים רפז, ג; יורה דעה שצג, י
נשיא מדינת ישראל ראובן ריבלין בביקור תנחומים בטל מנשה שבשומרון בבית משפחתה של אסתר הורגן, שנרצחה ימים ספורים לפני כן ביער ריחן, דצמבר 2020
ידידים - סיוע בדרכים

| --- | --- |


 תחום:  עזרה ראשונה שאינה רפואית
 מדינה:  ישראל 
 מטה הארגון:  גבעת שמואל 
 מייסדים:  מאיר ויינר
 מנכ"ל:  ישראל אלמסי
 תקופת הפעילות:  2006–הווה (כ־19 שנים) 
 https://yedidim-il.org
 
ידידים - סיוע בדרכים הוא ארגון מתנדבים ישראלי ארצי המספק עזרה ראשונה שאינה רפואית 24 שעות ביממה, למעט שבתות וחגים. הארגון הוקם בשנת 2006 על ידי מאיר ויינר, ומנוהל על ידי ישראל אלמסי, ומונה נכון לינואר 2024, כ-65,000 מתנדבים ומתנדבות מכל גוני הקשת הישראלית.
פעילות הארגון

מתנדבי הארגון מעניקים סיוע דחוף שאינו רפואי בפעילות היום יומית, כגון חילוץ רכב שנתקע בדרכים, סיוע בתיקון תקר והחלפת גלגלים, פריצה לרכבים שננעלו וכן טיפול בתקלות ביתיות כגון סיוע למי שדלתו נעולה, ילד שנתפס בסורגים ועוד.
הארגון עוסק גם בחילוץ ובהצלה בשיתוף פעולה עם שירותי כבאות והצלה וחיפוש נעדרים בשיתוף עם משטרת ישראל. מתנדבי הארגון אינם מגישים סיוע רפואי ואינם מטפלים בבעיות של אלימות במשפחה, חובות או בעיות נפשיות.
הארגון שואב את השראתו מהפסוק "אִישׁ אֶת רֵעֵהוּ יַעְזרוּ וּלְאָחִיו יאמַר חֲזָק" (ישעיהו, מ"א, ו').
באפריל 2020, במהלך משבר התפרצות נגיף הקורונה בישראל, מנכ"ל הארגון, ישראל אלמסי, נבחר להשיא משואה ביום העצמאות.
במבצע "שומר החומות" מאי 2021, ובמבצע "עלות השחר" אוגוסט 2022, התקבלו במוקד הארגון קריאות ופניות רבות של אזרחים מכל הארץ ובעיקר בעוטף עזה לסיוע בסגירת חלונות ממ"ד דלתות ממ"דים ומקלטים. מספר הפניות גדל בעיקר אחר המקרה של פגיעת טיל בחלון ממ"ד בשדרות בו נהרג הילד עידו אביגל. כוננים מתנדבי הארגון יצאו מביתם עם ציוד וכלים ונתנו סיוע וביטחון לתושבים תוך כדי סיכון ויציאה מהבית בזמני אזעקות.
עם סיום שנת תשפ"א נבחר ישראל אלמסי מנכ"ל ארגון ידידים - סיוע בדרכים בטקס גיבורי השנה של קשת 12 ומפעל הפיס. ביום העצמאות ה-72 למדינת ישראל זכה מנכ"ל הארגון להשיא משואה בטקס יום העצמאות, בשם מתנדבי הארגון.
בארגון אין מקבלי שכר כלל וכל העוסקים במלאכה עושים זאת בהתנדבות מלאה בכללם כל בכירי הארגון לרבות המנכ"ל. גם את הציוד רוכשים הכוננים על חשבונם.
במהלך מלחמת חרבות ברזל, החל הארגון לסייע בשינוע חיילים.
מוקד הארגון

לארגון הוקצה מס׳ טלפון מקוצר ע״י משרד התקשורת, בדומה לגופי החירום הנוספים, שמספרו 1230 מכל טלפון ללא כוכבית.
לארגון יש מוקד טלפוני המרכז את קריאות הבקשה לסיוע. עם קבלת קריאה במוקד, יוצאת קריאה באפליקציית הכוננים, והמתנדבים יוצאים לכתובת להגשת עזרה.
מדי שנה מטפל הארגון בלמעלה מ-500,000 פניות. בשנת 2020 התקבלו בארגון למעלה מ-526,448 קריאות, ביניהם 303,798 קריאות בשל תקלות בכביש, וכן כ-3,500 אירועים של אנשים שנתקעו במעליות.
במהלך שנת תשפ"א (2020–2021) התקבלו 526,448 שיחות למוקד.
ע"פ הנתונים שנרשמו בארגון, במהלך שנת תשפ"א (2020–2021) חויגו 953,329 דקות שיחה למוקד הרב קווי.
היקף פעילות הארגון

הארגון מונה נכון לסוף שנת תשפ"א (09/2021) כ-37,434 מתנדבים ומתנדבות בפריסה כלל ארצית (לעומת 27,070 מתנדבים בשנת תש"פ/2020), מתוכם יחידת ג'יפאים לחילוץ גרירתי, המונה כ-3,500 אנשי צוות מתנדבים, ו-350 מוקדנים במוקד הארצי בחלוקה לארבעה מחוזות: מרכז, ירושלים, צפון ודרום.
בעברו פעל הארגון בעיקר בערים חרדיות דוגמת מודיעין עילית, בית שמש, ביתר עילית, ירושלים, בני ברק, רכסים, אלעד, ואשדוד, אך כיום הוא פועל בכל רחבי הארץ עם היענות מהירה.
קריאות חירום

הארגון מטפל גם באירועי חירום שגרתיים כמו חילוץ אנשים ממעליות וחילוץ ילדים שננעלו ברכב.
קריאות החירום יוצאות למתנדבים בקבוצות חירום ייעודיות ממוקד הארגון. במהלך שנת תשפ"א (2020–2021) טופלו בהצלחה 5,745 אירועי חירום על אנשים תקועים במעלית ותינוקות שננעלו ברכב.
נתוני הארגון מראים את ההיענות והמוכנות הנרחבת בחילוץ ילדים נעולים ברכב; בשנת 2017 טיפל הארגון ב-697 ילדים שננעלו ברכב, ובמהלך שנת 2020 טיפל הארגון בלמעלה מ-1,600 מקרים של ילדים שננעלו ברכב ובמהלך שנת תש"פ (2020–2021) חולצו 1,626 ילדים מרכבים נעולים.
עם סיום שנת תשפ"א הכריז מנכ"ל הארגון בסיום השנה, שב 3 שנים האחרונות חילץ הארגון כ-5000 ילדים מרכבים נעולים, תוך פחות מ-4 דקות ממוצע לשחרור ילד מרכב.
.
מהנתונים שהתקבלו מהארגון עולה כי הזמן הממוצע ללקיחת האירוע על ידי המתנדבים עומד על סך 11:06 דקות, הזמן הממוצע לטיפול באירוע עד לסגירתו הוא 12:34 דקות. והזמן הממוצע מעת פתיחת הקריאה ועד לסגירתה עומד על 24:01 דקות.
לצורך הגעה ומתן שירות לקריאות חירום בצורה מהירה כמו ילדים הנעולים ברכב או פתיחת מעליות, השיק הארגון ב-29 במרץ 2023 את יחידת האופנועים שכללה כ-16 אופנועים למתנדבים בעלי מספר הקריאות הגבוה ביותר. אופנועים אלו נתרמו על ידי חברת "מאיר חברה למכוניות ומשאיות".
פעילות הארגון בעת התפשטות נגיף הקורונה בישראל

במהלך חודש מרץ 2020, בעקבות התפשטות נגיף הקורונה, הסב הארגון את פעילותו לטובת אוכלוסיות המצויות בסיכון גבוה בהידבקות והחל לשנע תרופות ומוצרי מזון לכל אדם שנצרך לכך.
על פי נתוני הארגון, במהלך התפשטות נגיף הקורונה במדינת ישראל טופלו בהצלחה 10,410 קריאות לקנייה ושינוע תרופות לחולים, מבודדים ומבוגרים. 4,857 קריאות לקנייה ושינוע מזון בסיסי לחולים, מבודדים ומבוגרים. ו-381,788 קריאות לסיוע בפרויקטים של חלוקות אוכל.
פעילות הארגון בפרשיית העלמותה של היימנוט קסאו

בליל ה25 בפברואר 2024 נעלמה הילדה היימנוט קסאו בת ה8 ממרכז הקליטה בו התגוררה בעיר צפת. מיד עם קבלת הקריאה במשטרה הגיעו למקום מתנדבי ידידים מסניף צפת לסייע בחיפושים. כבר בלילה הראשון הגיעו למקום כ-60 מתנדבים מהסניף המקומי לסייע במאמצים לאתרה.
במהלך החיפושים נטל הארגון חלק משמעותי בחיפושים וסייע במגוון אמצעים, כולל רחפנים, סוסים ותשאול והפצה נרחבים. בפעילות השתתפו מאות ממתנדבי הארגון מכל רחבי הארץ.
מתנדבי הארגון איישו את החמ"ל המשטרתי 24/7 מתחילת האירוע למשך שבוע וחצי, והיו אמונים על קליטת כלל המתנדבים שהגיעו לסייע בחיפושים. בנוסף העמיד הארגון מוקדנים מהמוקד הארצי להפעלת הקו החם של החמ"ל המשטרתי שנפתח במקום.
הוקרה

ב-2024 הארגון זכה בפרס ירושלים לאחדות ישראל.
באותה שנה הוציא אודי דמארי את השיר "ידידים".
ראו גם

תופעת טבע (ארגון)
הערות שוליים

↑  כאב ואבל: נפטר מייסד ארגון 'ידידים' הרב מאיר ויינר ז"ל בגיל 43
↑  השקת יחידת האופנועים של ידידים | שידור חי, נבדק ב-2023-03-30
↑  דוד כהן, חרדי נתקע עם רכבו, "ידידים" חילצו, כיכר השבת
↑  "מילה של זק"א" גיליון מס' 1
↑  "מה אתם רוצים ממני", שאל הנעדר
↑  אותר האדם שנעדר מבית החולים תל השומר
1 2  כתבתו של שרון עידן, מתוך חדשות הערב 07.04.2020, לתפארת מדינת ישראל: מנכ"ל "ידידים" ישיא משואה ביום העצמאות, ‏7.4.20
↑  כתבה באתר חב"ד
1 2 3 4 5 6 7  אתר ידידים
↑  הנתונים מבוססים על אתר הארגון
↑  ערוץ היוטיוב של ידידים
1 2  מיכאל דון יחיא, אלפי מתנדבים, אין סוף חיפושים ותקווה שמסרבת להרפות: שנה להיעלמות היימנוט קסאו, באתר רגע NEWS, ‏25/2/25
↑  הוכרזו הזוכים בפרס ירושלים לאחדות ישראל לשנת 2024, באתר מעריב אונליין, 30 במאי 2024
| --- | --- |
בקרת זהויות :  NLI: 987009348990305171 
מדבקה של רכב מתנדב בארגון ידידים
מנכ"ל הארגון ישראל אלמסי (שני משמאל) מקבל בשמו את פרס ירושלים לאחדות ישראל, 2024
ג'ון מקיין

ג'ון סידני מקיין השלישי (באנגלית: John Sidney McCain III‏; 29 באוגוסט 1936 – 25 באוגוסט 2018) היה מדינאי אמריקאי, אשר ייצג כסנאטור את מדינת אריזונה בסנאט של ארצות הברית מינואר 1987 ועד מותו. לפני כן כיהן כחבר בית הנבחרים של ארצות הברית במשך שתי תקופות כהונה. היה מועמד המפלגה הרפובליקנית לנשיאות ארצות הברית בבחירות לנשיאות ב-2008, אך הפסיד לברק אובמה.
מקיין סיים את לימודיו באקדמיה הימית של ארצות הברית ב-1958 ושירת בצי ארצות הברית, כבעל זיקה לצי מהיותו בן ונכד לאדמירלים. הוא שימש כטייס של מטוס תקיפה, ובמהלך מלחמת וייטנאם כמעט נהרג בעקבות תאונה בנושאת המטוסים פורסטל ב-1967. במהלך מבצע רעם מתגלגל, שבו הותקפה האנוי ב-26 באוקטובר 1967, נפגע מטוסו, והוא נפצע קשה ונשבה בידי הצפון וייטנאמים. מקיין היה שבוי מלחמה עד 14 במרץ 1973, (1966 ימים סך הכל- או חמש שנים וחמישה חודשים) כאשר בשבי עונה וסירב לשחרורו המוקדם. הפצעים שספג במהלך המלחמה וכתוצאה מהעינויים, הותירו אותו בעל מגבלות פיזיות לכל חייו. הוא פרש מהצי כקפטן ב-1981 ועבר לאריזונה, שם פתח בקריירה פוליטית. ב-1982 נבחר לבית הנבחרים של ארצות הברית, ושירת בו במשך שתי קדנציות. הוא נבחר לסנאט ב-1987, ונבחר מחדש בחמש מערכות הבחירות הבאות, שהאחרונה בהן נערכה ב-2016.
אף על פי שבדרך כלל נקט בעקרונות שמרניים, היה למקיין מוניטין באמצעי התקשורת של "רפובליקני-עצמאי", בשל נכונותו לחלוק על אידאולוגיית מפלגתו בנושאים מסוימים. לאחר שהיה מעורב בפרשת שחיתות פוליטית כאחד מ"חמישיית קיטינג" בשנות השמונים, טיהר את שמו ומיקד את מאמציו ברפורמה במימון קמפיינים פוליטיים, מה שהוביל בסופו של דבר לחקיקת "החוק הדו-מפלגתי לרפורמה במימון בחירות" (אשר נודע בשם "חוק מקיין-פיינגולד") ב-2002. מקיין נודע ברמה הלאומית בשנות התשעים בגין מאמציו להסדרת יחסי ארצות הברית–וייטנאם. הוא השתייך ל"כנופיית ה-14" הדו-מפלגתית, אשר מילאה תפקיד מרכזי בפתרון משברים במינוי שופטים.
מקיין הצטרף לבחירות המקדימות למועמדות הנשיאותית מטעם המפלגה הרפובליקנית לקראת הבחירות לנשיאות ארצות הברית 2000, אך הפסיד למושל טקסס ג'ורג' ווקר בוש. הוא זכה במועמדות המפלגה הרפובליקנית לנשיאות ב-2008, אך הפסיד בבחירות הכלליות. לאחר הבחירות החל לאמץ דעות ועמדות שמרניות יותר ויותר, והתנגד במידה רבה לפעולותיו השונות של ממשל אובמה, בעיקר בכל הנוגע למדיניות חוץ. ב-2015 מונה ליושב ראש ועדת הכוחות המזוינים של הסנאט. שנה לאחר מכן סירב לתמוך במועמד הרפובליקני לנשיאות דונלד טראמפ. לאחר שאובחן כחולה גליובלסטומה מולטיפורמה ב-2017, הפחית את מעורבותו בפוליטיקה ובסנאט בפרט בשל טיפוליו הרפואיים. המחלה הכריעה את מקיין בשלהי אוגוסט 2018. ארון קבורתו הוצב ברוטונדה של הקפיטול, וטקס אשכבתו הלאומי שודר מהקתדרלה הלאומית של וושינגטון.
ביוגרפיה > מוצא משפחתו

ג'ון סידני מקיין השלישי נולד ב-29 באוגוסט 1936 בבית החולים של בסיס הצוללות האמריקאי "קוקו סולו" (Coco Solo) שבאזור תעלת פנמה, לאדמירל ג'ון "ג'ק" סידני מקיין הבן (אנ') ולרעייתו רוברטה (לבית רייט) מקיין. למקיין היו אחות גדולה בשם סנדי (ילידת 1934) ואח צעיר בשם ג'ו (יליד 1942). באותה העת הייתה תעלת פנמה תחת ריבונותה של ארצות הברית. סבו וסבתו של ג'ון מקיין היו ילידי ארקנסו, מיסיסיפי וטקסס, והוא נצר למשפחות מדרום ארצות הברית הן מצד אמו והן מצד אביו. ביתו של האב הקדמון מצד אביו של מקיין נמצא במחוז קארול שבמיסיסיפי; ושם היה בבעלותם מטע בן כ-2,000 דונם ביישוב טאוק מ-1848 עד 1952. במטעים הוחזקו עבדים לפני מלחמת האזרחים האמריקנית. חלק מצאצאי עבדים אלו חולקים את אותו שם המשפחה ומכנים עצמם "מקיינס השחורים". אחד מצאצאי העבדים שהוחזקו במטע של משפחת מקיין הוא מיסיסיפי ג'ון הארט.
לאילן היוחסין של מקיין מורשת ארוכה של שירות צבאי אמריקאי, הכולל את אבותיו שנלחמו כחיילים במלחמות האינדיאנים, מלחמת העצמאות של ארצות הברית, מלחמת 1812, עבור כמה ממדינות קונפדרציית המדינות של אמריקה במלחמת האזרחים האמריקנית ובמלחמת העולם הראשונה. אילן היוחסין כולל גם התנהגות לא-ישרה והצלחה כלכלית. סבו מצד אמו, ארצ'יבלד רייט (1875–1971), היה יליד מיסיסיפי שהגיע למוסקוגי שבאוקלהומה בשנות העשרים לחייו והפר את החוק בעקבות הימורים בלתי-חוקיים. בגיל ארבעים חדל מלעבוד ונהיה למעין עקר בית. הוא חי עם משפחתו באוקלהומה ובדרום קליפורניה,
וגידל את רוברטה ואחותה התאומה רונה על אהבה למסעות והרפתקאות. ג'ק מקיין ורוברטה רייט ברחו מביתם והתיישבו בטיחואנה שבמקסיקו, בעוד אמה של רוברטה התנגדה לקשר בין השניים.
אביו של מקיין וסבו מצד אביו שירתו בצי, הגיעו שניהם לדרגת אדמירל והיו לצמד הראשון של אב ובנו שקיבל דרגת אדמירל ארבעה-כוכבים. סבו, האדמירל ג'ון ס. מקיין האב (אנ') ‏(1884–1945) היה טייס מטוסי תקיפה, אשר בשנת 1942 פיקד על כל פעולות הסיוע האווירי לכוחות הקרקע בקרב גוודלקנל, ומי שבסופו של דבר הוביל בשנים 1944–1945 באגרסיביות את "כח המשימה של נושאות המטוסים המהירות" (Fast Carrier Task Force) בזירה הפסיפית באוקיינוס השקט במסגרת מלחמת העולם השנייה. פעילותו בקרב אוקינאווה ובמערכה בפיליפינים, נוסף על תקיפות אוויריות נגד טאיוואן ויפן, גרמה להרס עצום של הצי הקיסרי היפני ושל כוח ההגנה העצמית האווירי של יפן בשלביה האחרונים של המלחמה. מותו, ארבעה ימים לאחר טקס כניעת האימפריה היפנית, עורר עניין רב באמצעי התקשורת. על לחימתו במלחמה עוטר בכוכב הכסף ובכוכב הארד.